**Ringerike o-lag www.ringerike-o-lag.no**

**Referat fra styremøte**

**torsdag 11.januar kl.18.00-22.00, 2018 i Færdenveien 7**

**Til stede:** Kristian Kihle (leder), Helge Graffer (Kartutvalget), Anne Guro Nøkleby (Trenings- og rekrutteringsutvalget), Sissel Skovly (Tur-o utvalget), Kari Strande (Arrangementsutvalget), Brede Gundersen (kasserer) og LiveYtrehus (sekretær)

**SAK 01/18 GODKJENNING AV REFERAT FRA STYREMØTET**

**MANDAG 6. NOVEMBER, 2017**

Referatet er godkjent.

**SAK 02/18 ÅRSMELDING 2017**

Korrektur og rettelser ble meldt inn. Rettes opp og legges ut på hjemmesida den 18.januar.

* Resultatoversikt: Bare de 10 beste plasseringene tas med unntatt på Hovedløpet og PWT-cupen. Der tas alle med.
* Representasjon og verv: Tilføyelser kom.
* Oversikt over drakter: Pris og verdi tas ikke med i draktoversikten, verdi framkommer på annen måte.
* Oversikt over materiell: Lista kunne vært forenklet, men ikke til denne årsrapporten.
* Målstruktur: Ajourføringen kom med.

**SAK 03/18 REGNSKAP 2017. BUDSJETT 2018**

Vi gikk gjennom regnskapet for 2017. Kasserer kommentere på årsmøtet at underskuddet blir mindre enn budsjettert fordi vi har kjøpt mindre materiell enn først planlagt, og fordi både LAM-midler og VO-midler er mer enn budsjettert. Det siste er tilskudd knytet til Night Hawk.

Mange innspill til budsjettet for 2018 kom inn, her nevnes bare at vi ble enige om pris på kart til internt bruk (halv pris av de prisene som står på kartbeholdningslista?)

Medlemskontingent: Styret foreslår for årsmøtet at medlemskontingenten ikke økes, men at satsene er de samme som i 2017.

**SAK 04/18 ÅRSPLAN 2018**

Tilføyelser og korrektur ble notert og rettes opp før Årsplanen legges ut sammen med de andre årsmøtepapirene. Verdt å merke seg er at årsmøtet for 2019 er planlagt avholdt i midten/slutten av februar, og årsplanen må ta med vintertrening og annet som inngår i perioden.

**SAK 05/18 INNKOMNE SAKER TILÅRSMØTET 2018**

Styret legger fram ny lov for ROL etter NIFs lovnorm av 22.09.2015 og med en tilleggsparagraf som beskriver ROLs oppgaver, og med en valgkomié med bare to medlemmer.

I følge den nye loven trenger ikke årsmøtet å avholdes før utgangen av mars. Styret foreslår at årsmøtet holdes før 23.februar.

**SAK 06/18 VALG**

I følge valgkomiteen har alle styremedlemmer sagt ja til gjenvalg (Anne Guro kontaktes av valgkomiteen).

Arrangementsutvalget ønsker å utvide antall medlemmer med en ansvarlig for karuseller. Karen Langum er forespurt.

Valgkomiteen har ikke funnet noen ny web-ansvarlig etter Sander som har sagt nei til gjenvalg. Det kom opp forslag om Sverre Graffer. Han kontaktes av valgkomiteen.

Styret skal ha forslag til valgkomité for 2018. Vi foreslår Line Arnevik som leder, Eirin Mathiesen som medlem og gjenvalg av Juha Viena som varamedlem.

Husk også at styret må få årsmøtets fullmakt til å velge representanter til BuOKs ting.

**SAK 08/2018**

Forslag til veiledende retningslinjer for Tiomila og Jukola er utarbeidet av Kristin. Disse fikk styrets tilslutning. Budsjettet for 2018 er satt opp etter dette vedtaket.

**Vedtak:**

Tio-mila

Fordi det er så krevende å få med løpere fortsetter dagens praksis, dvs med en egenandel som ligger på mellom kr 500,- og kr 1000,-, litt avhengid av fasilitetene.

Jukola

Klubben dekker startkontingenten og overnatting på samlingsplass, men reise og opphold ut over dette betales av deltakerne selv. Unntaket her er skoleelever og studenter som betaler egenandel på samme måte som for Tio.

AU gis myndighet til å bestemme om det skal gjøres unntak fra disse reglene ut fra spesielle situasjoner fra år til år

**SAK 09/18 EVENTUELT**

Vi gratulerer medlemmer med verv og/eller stor innsats i o-laget med blomster ved fylte 50 år og oppover. Medlemmer som fyller 80 år får blomster uansett innsats. Forestående bursdager:

Anne Kristin Kvamme 50 år 29.januar ( Live ansvarlig)

Marit Tronrud 60 år 3.februar (Live ansvarlig)

Lars-Inge Arnevik 50 år 5.februar (Kristian ansvarlig)

*16.01.18*

*Live Ytrehus*

*referent*